Diari Oficial de la Generalitat Valenciana


Sumari del DOGV 4332, del 10-09-2002 (2002/9595)

DECRET 142/2002, de 3 de, setembre de Govern Valencià, pel qual es crea l'Instituto de Educación Secundaria núm. 4 de Torrevieja, per transformació de la Sección de Educación Secundaria existent.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9595


Data del document
:   03-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Torrevieja
    * ensenyament secundari
    * centre d'ensenyament
    * ensenyament públic

DECRET 142/2002, de 3 de, setembre de Govern Valencià, pel qual es crea l'Instituto de Educación Secundaria núm. 4 de Torrevieja, per transformació de la Sección de Educación Secundaria existent. [2002/9595]
  
La Sección de Educación Secundaria de Torrevieja, dependent del Instituto de Educación Secundaria núm. 3 de Torrevieja, es va crear per Orde de la Conselleria de Cultura i Educació de 19 d'abril de 2002 (DOGV de 13 de maig de 2002). Este centre, no previst inicialment en el mapa escolar de la Comunitat Valenciana es va crear, tal com s'exposa en el preàmbul de la disposició citada, per a atendre una demanda de places escolars que excedia les previsions.
  
La Inspecció Educativa de la Direcció Territorial d'Alacant ha emés un informe en què assenyala que les previsions d'escolarització per al pròxim curs escolar indiquen que este centre escolaritzarà més de 12 unitats d'Educació Secundària Obligatòria.
  
L'orde de 31 de juliol de 1998, de la Conselleria de Cultura, Educació i Ciència (DOGV de 20 d'agost), per la qual es regulen les seccions dels instituts d'Educació Secundària, establix que les seccions tindran una capacitat inferior a 12 unitats, per tant, procedix la creació d'un institut en la zona escolar AL-46, per transformació de la secció existent a Torrevieja.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, previa de la deliberació del Govern Valencià, en la reunió del día 3 de setembre de 2002,
  
DECRETE
  
Article únic
  
Es crea, per transformació de la Sección de Educación Secundaria de Torrevieja, dependent de l'Instituto de Educación Secundaria núm. 3 de Torrevieja, codi 95115332, el següent centre docent:
  
Província: Alacant
  
Localitat: Torrevieja,
  
Denominació: Instituto de Educación Secundaria núm. 4
  
Codi: 40406269
  
Titular: Generalitat Valenciana
  
Domicili: Av. Bielsa i Monge, S/N.
  
Composició: 24 unitats d'Educació Secundària Obligatòria i 6 de Batxillerat
  
Capacitat: 720 places escolars d'Educació Secundària Obligatòria i 210 de Batxillerat
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destí definitiu en el centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 2002/ 2003.
  
Valencia, 3 de setembre de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,